«Ռեալ Մադրիդ» ՖԱ-ի մրցաշրջանների ցանկ

«Ռեալ Մադրիդ» ֆուտբոլային ակումբը հիմնադրվել է 1902 թվականին, որպես «Մադրիդի ֆուտբոլային ակումբ» և իր առաջին մրցաշարային խաղն անցկացրել է նույն տարվա մայիսի 13-ին, որում 1:3 հաշվով պարտվել է «Բարսելոնային»՝ Ալֆոնսո XIII-ի թագադրման պատվին ֆուտբոլային մրցաշարի կիսաեզրափակիչի շրջանակներում: Մադրիդյան «Ռեալը» խաղացել է տեղական ակումբների դեմ տարբեր տարածաշրջանային մրցաշարերում 1902-1940 թվականներին: 1929 թվականին դարձել է Իսպանիայի առաջին ազգային ֆուտբոլային լիգայի՝ Լա Լիգայի հիմնադիրներից մեկը։ 2024 թվականի դրությամբ «Ռեալը» երեք ակումբներից մեկն է, որը երբեք չի թողել իսպանական ֆուտբոլի ամենաբարձր մակարդակը (մյուս երկուսը՝ «Աթլետիկ Բիլբաո» և «Բարսելոնա»)։[thumb|upright|Մադրիդյան «[Ռեալ Մադրիդ|Ռեալի» ավագ Սերխիո Ռամոսը ՈւԵՖԱ-ի Չեմպիոնների Լիգայի գավաթով 2016 թվականին]]1902-1929 թվականներին թիմը հինգ անգամ հաղթել է Իսպանիայի գավաթը և 15 անգամ՝ տարածաշրջանային առաջնությունը: 1947/1948 մրցաշրջանում Մադրիդի «Ռեալը» ավարտել է տասնմեկերորդը, որը 2024-ի դրությամբ մնում է ակումբի ամենավատ վերջնական դիրքը Ազգային առաջնությունում։ 1950-ական թվականներին Մադրիդի «Ռեալը» չորս անգամ հաղթել է Լա Լիգան և հինգ անգամ՝ Եվրոպայի չեմպիոնների գավաթը: Այնուամենայնիվ, ակումբի համար ամենահաջող ժամանակահատվածը ներքին նվաճումների տեսանկյունից եղել են 1960-ական թվականները, երբ Մադրիդի «Ռեալը» նվաճել է Իսպանիայի ութ առաջնություն: Այն նաև իսպանական միակ ֆուտբոլային թիմն է, որը հաղթել է հինգ տիտղոս անընդմեջ, ինչին հասել է երկու անգամ (1960-1965 և 1985-1990 թվականներին)։

Մադրիդի «Ռեալը» առաջին անգամ մասնակցել է եվրագավաթներին 1954/1955 մրցաշրջանում, երբ հանդես է եկել Լատինական գավաթում: 1955/56 մրցաշրջանում նա շահել է իր առաջին խոշոր եվրոպական գավաթը, որը Եվրոպայի չեմպիոնների դեբյուտային գավաթն էր: Մադրիդ «Ռեալը» դարձել է այս մրցաշարի առաջին հինգ խաղարկությունների հաղթող, իսկ հետո՝ ևս տասի, որոնցից վերջինը տեղի է ունեցել 2024 թվականին: «Ռեալի» 15 մրցանակները եվրոպական գլխավոր ակումբային մրցաշարի պատմության մեջ ռեկորդային թիվ են կազմում։ Մադրիդի թիմը դարձել է ՈւԵՖԱ-ի գավաթի սեփականատերը 1984/1985 մրցաշրջանում, կարողանալով կրկնել այս հաջողությունը հաջորդ տարի: «Ռեալն» իր առաջին «ոսկե դուբլը» կատարել է 1962 թվականին՝ կարողանալով հաղթել Իսպանիայի առաջնությունում և Գավաթում: Մադրիդի «Ռեալը» ՈւԵՖԱ-ի մրցաշարերում ամենահաջողակ ակումբն է, որն իր հաշվին ունի եվրոպական 29 գավաթ։

Մադրիդի «Ռեալը» հաղթել է Լա Լիգան 36 անգամ, Իսպանիայի Գավաթը 20 անգամ, Իսպանիայի Սուպերգավաթը 13 անգամ, Իսպանական լիգայի Գավաթը 1 անգամ, Էվի Դուարտեի Գավաթը 1 անգամ, Եվրոպական չեմպիոնների Գավաթը/Չեմպիոնների Լիգան 15 անգամ, ՈւԵՖԱ Գավաթը 2 անգամ, Եվրոպայի/ՈւԵՖԱ-ի Սուպերգավաթը 6 անգամ, Միջմայրցամաքային Գավաթը 3 անգամ և Աշխարհի Ակումբային Առաջնությունը 5 անգամ։

Աղյուսակում մանրամասնորեն նկարագրված են ակումբի ձեռքբերումները վաղ տարածաշրջանային առաջնություններում և բոլոր ազգային և միջազգային մրցումներում՝ 1902 թվականին ակումբի հիմնադրումից ի վեր յուրաքանչյուր ավարտված մրցաշրջանում: Ակումբը 17 մրցաշրջան անընդմեջ նվաճել է առնվազն մեկ գավաթ (1953/1954-ից մինչև 1969/1970), որը համարվում է իսպանական ֆուտբոի ռեկորդ։

## Մրցաշրջանների ցուցակ
Մինչև 1929 թվականը Իսպանիայում չի եղել ազգային ֆուտբոլային լիգա: Մադրիդյան Ռեալը մասնակցել է Մադրիդի տարածաշրջանի առաջնությանը, որը կրել է «Campeonato Centro» անվանումը, որի հաղթողները մյուս տարածաշրջանային չեմպիոնների հետ միասին որակավորվել են թագավորի գավաթում։ 1929 թվականին ստեղծվել է Իսպանիայի առաջին ազգային ֆուտբոլի լիգան՝ Լա Լիգան, որի հիմնադիրներից մեկը եղել է մադրիդյան «Ռեալ»-ը։ Ակումբը նաև շարունակել է մասնակցել տարածաշրջանային առաջնությանը՝ մինչ 1940 թվականը։ Թագավորի գավաթը սկսվել է անցկացվել Լա Լիգայի հետ միասին: Թիմերը ընտրվում էին տարածաշրջանային առաջնությունների միջոցով մինչև 1940 թվականը, երբ մրցաշարը դարձավ բաց Իսպանական լիգայի լավագույն երկու դիվիզիոնների բոլոր թիմերի համար:

**Բանալի բառեր:**

* Խ = Խաղերի քանակ,
* Հ = Հաղթած խաղեր,
* Ո = Ոչ-ոքի արդյունք,
* Պ = Պարտված խաղեր,
* ԽԳ = Խփված գնդակներ,
* ԲԳ = Բացթողնված գնդակներ,
* Մ = Հավաքած միավորներ,
* Տ = Վերջնական տեղ,
* Տար․ մրց․ = Մադրիդյան ֆուտբոլի մրցաշար,
* ՄՄ = Մասնակցություն մրցաշարում,
* 1/16 = 1/16 եզրափակիչ,
* 1/8 = 1/8 եզրափակիչ,
* 1/4 = քառորդ եզրափակիչ,
* 1/2 = կիսաեզրափակիչ,
* Եզր․ = Եզրափակիչ,

* Հաղ․ = Հաղթող
* ԳԿԳ =  Գավաթակիրների գավաթ
* ԵՉԳ = Եվրոպայի չեմպիոնների գավաթ
* ՈՒԳ = ՈՒԵՖԱ գավաթ
* ՉԼ = ՈՒԵՖԱ Չեմպիոնների Լիգա
* ՄՄ = Մխիթարական մրցաշար
* ԷԴԳ = Էվի Դուարտեի գավաթ
* ԼԳ = Լատինական գավաթ
* ՄԳ = Միջմայրցամաքային գավաթ
* ԻՍ = Իսպանիայի Սուպեր գավաթ
* ԻԱԳ = Իբեր-ամերիկյան գավաթ
* ՈՒՍ = ՈՒԵՖԱ Սուպեր գավաթ
* ԱԱԱ = Աշխարհի ակումբային առաջնություն
* — = Համապատասխան մրցաշարերը չեն կայացել, կամ թիմը չի մասնակցել դրանց:

## Նշումներ

## Ծանոթագրություններ

## Արտաքին հղումներ

* 
* 
* 
* 
* 

Կատեգորիա:Ռեալ Մադրիդի մրցաշրջաններ